Rengøring og WD40 er gasgrillens bedste venner! – Nexgrill Denmark
grilltip, rengøring
Rengøring og WD40 er gasgrillens bedste venner!
Grilling Tips // Rengøring og WD40 er gasgrillens bedste venner!
Grundig rengøring et par gange om året
Giv din gasgrill en grundig rengøring et par gange om året, så den holder sig ekstra flot i mange år fremover. Om efteråret er det især et godt tidspunkt, så grillen er tip-top, inden kulde og måske endda sne får overtaget haven.
Sørg for at rengøre grillen i en mild sæbeopløsning, brug lidt opvaskemiddel og varmt vand og tør efter med en ren tør klud. Smør derefter de rustfri flader ind i WD40, som fjerner og lægger en beskyttende hinde mod udefrakommende flyverust.
Er grillristene ikke helt rene?
Hvis grillristene ikke er brændt helt rene efter sidste grillmåltid, kan de med fordel smøres ind i brun sæbe og overnatte sammen med en sjat salmiakspiritus i en sort plasticsæk - det fjerner genstridigt snavs og fedt. Efterfølgende rengøres ristene med mild sæbe og varmt vand.
Opbevaring af gasgrillen
Det optimale er at lade grillen stå et ventileret og beskyttet sted, eksempelvis under et halvtag eller overdækket terrasse. Dæk eventuelt også grillen med et overtræk.